gentaiscool/nusaparagraph_emot huggingface dataset:
Paspor yaiku dokumen sing dadi identitas yen ana wong sing urip utawa ana kunjungan ning manca negara. Ngurus paspor iki uga babagan sing gampang-gampang angel amarga akeh dokumen sing kudu dikumpulake lan kudu dicek. Kamangka kudu telaten, ngurus paspor iki kadhang marai mumet lan sering ana salah paham sing mangkeli karo petugas. Paspor iki kebagi telu, yaiku paspor kedinasan, uga paspor diplomatik kanggo duta besar. Bahasa sing ana ning paspor iki yaiku bahasa inggris lan Indonesia. Paspor konvensional iki ada 14 lembar lan 48 halaman. Amarga dokumen iki dokumen negara, paspor iki bisa dicabut sak wayah-wayah tanpa ana woro-woro saka pemerintah. 

Emotion: angry
Pas awal kuliah kui, fakultasku mesthi gawe lomba teater kanggo mahasiswa anyar. Sak ben jurusan kui gawe siji pertunjukkan. Bentuke iso opo wae ono sing bentuke teater biasa ono sing drama musikal. Aku pas kui kebagian dadi salah siji lakon neng pementasan jurusanku. Kira-kira selama 2 minggu, awak dhewe latian terus. Seko proses moco tekan prakteke langsung wis awak dhewe lakoni apik. Akhire, dino penampilan kui teko. Awak dhewe tampil jam setengah wolu bengi. Sak durunge awak dhewe wis cepak-cepak disik, ngirias rupa lan awak uga nganggo kostum. Ku kabeh wis rampang, saiki wektune munggah panggung. Pas lagi ngeteni bagianku mlebu panggung, aku ngerti-ngerti ngeroso wedi. Senadyan bar ujan, nanging awakku rodo kemringet. Aku rodo ora yakin iki, iso dadi lakon sing apik. Nanging pas aku mlebu lan pentase kui rampung. Penontone podo tepuk tangan. Jebul aktingku lan konco-koncoku kui, ora seelek sing tak bayangke.

Emotion: fear
Awak dhewe perlu nesu yen ono konco dhewe diselingkuhi. Koncone dhewe kui wong sing berharga kanggo awak dhewe. Yen ono wong sing ngelarani atine, awak dhewe uga berhak nesu. Nek perlu, awak dhewe genteni koncone dhewe mau ngelabrak lanangan bejat kui. Ben dheweke sadar opo sing dilakoke kui salah.Uga supoyo ora ono konco-konco awak dhewe sing liyo sing dadi korbane. Awak dhewe kudu ngewangi konco kui ben ora sedih suwe-suwe. Pas lagi ning posisi ngisor kui, awak dhewe kudu gawe koncone seneng, paling ora awak dhewe ono neng sisih pas dheweke arep curhat, ngungkape opo sing ono neng jero atine. 

Emotion: angry
Neng urip iki, awak dhewe ora iso mung ngadelke bejo wae. Ben awak dhewe ora percaya karo sing jeneng kebetulan, awak dhewe kudu duwe pola pikir sing pas. Sing ke siji, awak dhewe ojo mikir opo sing awak dhewe entoke kui merga usaha seko usahane awak dhewe. Bejo kui gur kebetulan, nanging pas ono kesempatan sing teko awak dhewe wis siap nompo. Sing keloro, awak dhewe kudu luwih percoyo neng Tuhan perkoro entuk rejeki kui. Awak dhewe kudu luwih percoyo karo usaha sing awak dhewe lakoke. Percoyo koyo sak liyane Gusti Allah kui perbuatan syirik. Awak dhewe mesthine ora kepegnen mlebu neraka gur mergo percoyo karo bejo.

Emotion: happy
Anak kuwi wong sing paling kena efek yen ana wong tuwa sing pisahan amarga anak kuwi paling cedhak lan ngerti banget kaya piye hubungan wong tuwane. Anak iki uga paling ngerasakake piye kesele mental ngadepi wong tuwa sing duwe masalah amarga weruh padu lan tukaran saben dina. Apa maneh yen wong tuane ngandalake kekerasan fisik uga kekerasan saka omongan. Amarga kuwi, anak saka pernikahan sing gagal iki nduwe potensi gede kanggo gampang ngerasa ora direken lan ngalami kegagalan yen ora diarahke secara emosi. Yen proses pisah iki apik lan wong tuwa isih nduwe tanggung jawab, kegagalan emosi iki isih bisa ditangani. 

Emotion: sad
Nag media sosial saiki akeh wujute sing gawe gambarno roso seneng pas lulus ujian. Opo maneh bocah SMA sing lulus teko ujian nasional sing diadakno karo pemerinta. Roso seneng lulus ujian iku akeh sing diwujudno ambek konvoi bareng-bareng sak kelas utowo rame-rame ngecat klambine sing digawe sekolah maeng. Tapi asline kudune roso seneng iku diarahno nang penggawean sing apik ambek sing iso nguwei manfaat gawe wong liyo. Masio bocah-bocah iku maeng wes dikandani nag ngunuku maeng kurang apik, tapi tetep wae iku wes dadi kebiasaane bocah gawe ngerayakno roso seneng lulus ujian. Masio bocah-bocah iku maeng ngerti nag iku maneg kurang apik. 

Emotion: happy
Ditinggal wong kesayanganmu mati iku pasti rasane abot banget, aku paham kok. Sing biasane mesti onok karo awakmu, moro saiki wes gak onok gawe seteruse. Berkabung iku oleh banget, tapi onok bates waktune. Nek nang Islam, waktu berkabung iku maksimal telung dino, luwe teko iku awakmu kudu sepenuhe ngeikhlasno kepergiane. Wong sing meninggal iku wes takdire, dan awakmu kudu ikhlas. Onok sing ngomong sisan nek awakmu sek nangisi kepergiane, mayat nang kubur iku justru semakin tersiksa, dan awakmu pasti gak pingin iku terjadi to? Lagian yo gak apik sisan terlalu larut dalam kesedihan. Sedih berlebihan iku isok ngganggu rutinitas harianmu. Mulai teko kerjoan sing gak beres, slek karo konco, sampe ngaruh nang kesehatanmu sisan. Dadi gawe awakmu sing sek larut dalam kesedihan mergo ditinggal mati, ayo bangkit demi kebaikanmu dan kebaikan wong sing mati sisan.

Emotion: sad
Awak dhewe ora bakal iso ngindari kegagalan ning urip kui. Kegagalan kui bakal teko neng awak dhewe seakeh udara sing awak dhewe hirup. Nanging kegagalan kui ora elok nek dipikirke terus. Yen awak dhewe kepikiran terus awak dhewe bakal terus-terusan ngeroso cemas. Awak dhewe dadi wedi ngelangkah jajal hal-hal anyar. Iso wae perkoro sing wedi awak dhewe garap kui bakal gawe awak dhewe raine cerah meneh. Kesempatan-kesempatan bakal akeh sing ilang yen kepikiran kegagalan sing wis liwet. Opo gunane awak dhewe mikirke perkoro sing ora iso awak dhewe owah meneh. Kegagalan kui pancen marake sedih, nanging awak dhewe kudu luwih fokus neng masa depan.

Emotion: sad
Sing kudu awak dhewe cepake kanggo operasi kui ora mung kesehatan fisik tok nanging uga kesehatan mental. Rasa kuwatir sak durunge operasi kui lumrah opo meneh kanggo wong sing sakdurunge durung tau ngelakoke operasi. Nanging ono sing wedi banget utowo kuwatir banget tekan awak dhewe dadi tambah lara. Supoyo iki ora kedaden, awak dhewe sakdurunge operasi kui kudu nguatke mentale awak dhewe disik nganggo coro, sing kesiji, awak dhewe iso jaluk dikancani karo wong sing awak dhewe percoyo. Awak dhewe uga iso jaluk wong kui demokSing keloro, awak dhewe iso ngobrol karo doktere. Sing ketelu, awak dhewe kudu ngepastike yen awak dhewe turune cukup.

Emotion: fear
Tau gak sih awakmu ketemu ambek wong sing sensitif banget? Biasane wong e iku gampang banget banget nangis ndek beberapa situasi tertentu. Biasane ngono ndek situasi sing mendesak utowo sing marai de’e tertekan. Isok dadi wong iku nduwe trauma mergo kejadian ndek masa lalu. Dan kemungkinan besar, de’e sek njarno luka trauma iku terbuka dan gak diobati, entah iku de’e sing durung ngeh nek de’e nduwe trauma opo de’e sek durung maafno kejadian sing tau terjadi ndek masa kecile. Dadi ben onok kejadian tertentu, de’e nangis soale ngeroso lara. Koyok luka terbuka sing dikeki uyah, pasti perih banget. Koyok ngono iku gambaran wong sing nduwe trauma.

Emotion: sad
Naskah lawas sing ora keurus iki bisa dadi ngerugikake negara. Salah siji buktine yaiku naskah sing disimpen ning Kasultanan Cirebon. Naskah-naskah iki wes ora kebentuk amarga kena panas, adem, udan, lan uga rayap sing ora tau ditangani. Kamangka naskah Cirebon iki akeh sing ora bisa diselametake. Salah sijine yaiku faktor nyimpene sing ora apik, yaiku dipendhem ning jero lemah. Cara ngerumat naskah Cirebon iki uga marai akeh peneliti lan warga kuciwa amarga ora berkualitas. Amarga kuwi, naskah lawas sing ana ning Leiden lan Inggris ora dijupuk amarga Leiden lan Inggris iki nduwe sistem nyimpen naskah sing luwih apik saka Indonesia. 

Emotion: surprise
Kamar mburi sing paling jorok kui kamar mburi umum sing ono neng SPBU. Kondisine kui makin elek pas lagi musime mudik. Wong-wong akeh sing mandeg neng SPBU kanggo leren. Pas wong-wonge leren kui akeh wong sing arep nguyuh utowo ngising. Sangking akehe, karesikan kamar mburine kui dadi ora kurus. Sebenere ono petugase sing jogo, awak dhewe uga kudu bayar pas metu seko kamar mburi kui, naning tetep wae kamar mburine kuu reged lan mambu. Kui mbuh mergo pegawene ora sempet ngerisik opo emang dasare pancen males wae. Makane kui, aku sebenere paling males neng kamar mburi SPBU. Nanging piye meneh, pas kahanan mudik koyo ngono, aku ora duwe pilahan sing okeh.

Emotion: disgusted
Kabeh uwong pasti wes tau dikecewakno utowo ngeroso kecewa setidake ping pisan. Kekecewaan utowo rasa kecewa iku perasaan gak puas di dirasakno mergo harapan utowo ekspektasi sing gak terwujud. Kecewa iki rodo-rodo mirip karo penyesalan, cuma nek penyesalan iku fokuse nang pilihan pribadi sing marakno hasile buruk, nek kecewa iku fokus nang hasil iku dewe. Kecewa iku salah siji sumber stres psikologis. Sopo ae isok ngalami kecewa. Mulai teko arek cilik, remaja, dewasa, sampe wong tuo. Kecewa pun gak pandang bulu. Wong sogeh dan wong sukses pun isok ngalami sing jenenge kecewa. Dan iku kabeh manusiawi, wajar nek onok uwong ngeroso kecewa, asal isok ditangani cek gak berlarut-larut.

Emotion: sad
Wong-wong iku eroh nek indigo iku singkate kemampuan sing marakno wong isok ndelok makhluk-makhluk alus, koyok hantu karo konco-koncone. Nang Islam, ancen kudu diyakini nek keberadaan jin iku onok nang sekitare awak dewe, malah melbu nang rukun iman. Tapi, fenomena arek indigo iku gak onok nang Islam. Soale, arek indigo iku yaopo yaopo tetep menungso, dan de’e gak bakal ngelampaui bates kemampuane sebagai menungso. Menungso sing nduwe kelebihan iku mek para Nabi sing ancen entok wahyu teko Allah SWT. Arek indigo sing ngomong isok ndelok hantu, iku kemungkinan teko jin sing menjelma dadi makhluk liyo dan isok ditangkep karo indra sing diduweni menungso, dan iku gak mek nang arek indigo tok.

Emotion: surprise
Prank senajan bisa nggawe ngguyu kemekel ning tetep bahaya misale wis kebacut. Wis akeh banget contoh korban prank sing rugi amarga wis diprank. Prank sing kebacut pancen wis kudu dimandegna. Miturut gurusiana.id, prank sing kebacut iki nggarai korbane cilaka. Contohe ana sing nganti wuta amarga mripate diuncali ndog. Ndog iku ngeneki kornea mripat saengga ora bisa fungsi lan akhire wuta. Ana sing tulang ekore pedhot amarga diprank kursi sing meh dilunggui jebule ditarik, akhire bocahe tiba lungguh. Tulang ekor sing kena iki nyebabake lumpuh. Wis akeh banget contoh prank sing nyebabake cilaka, mula wis aja nganti ngeprank wong sing aneh-aneh. 

Emotion: surprise
Wong-wong sing pacaran iku senengane njaluk foto nang gendaane. Sing sek taraf normal koyok nge-pap lagi mangan nang warung sih sek wajar. Kadangan onok sisan sing gak normal, koyok njaluk foto gendaane pas lagi udho. Alesane iku ben mereka isok ngenal gendaane njobo njero dan isok ngeratno hubungan mereka. Padahal nek durung rabi, mereka iku gak nduwe hak gawe eroh privasi teko gendaane iku mau. Soale sing koyok ngono iku mek mbanyol tok. Wes ngono, kemungkinan gede foto privasi koyok ngono bakal disalahgunakno. Kemungkinan elek e maneh mereka isok dadi korban revenge porn sisan. Dadi gawe awakmu sisan, bah lanang bah wedok, gak usah atek ngekeki foto privasimu nang gendaanmu yo.

Emotion: fear
Wingi pas aku dolan nang kota Gudeg ketepakan ambek ono acara nikahane salah sijine anake pejabat sing paling terkenal nang daerah iku. Terus dayo-doyo iku teko endi-endi sampek artis-artis barang yo diundang. Mari ngunu dalanan akeh sing macet angn tengah kota. Aku sing kenek macet yo mangkelah soale wes ora macet tok tapi kudu kon muter soale dalane diamanno. Akhire gelem gak gelem mok iso batin gawe tomboh srengen. Terus ono wong bapak-bapak rodok ngamuk nang polisi soale omohe nang daerah kono terus dikongkon muter maneh. Tapi bapakhe ora terimo soale adoh. Akhire rodok ramelah terus akhire ono salah sijine polisi sing ngongkon bapak iku liwat. Tapi sepeda-sepeda liyane langsung melok browot ambek alasan sing podo ambek bapake.

Emotion: angry
Sing marakno wong kenek Serangan Panik iku pirang-pirang perkoro sing kadang jarene wong iku ora dianggep termasuk perkoro sing ruwet ambek sing dadekno pikiran budek, tapi sing jarene wong sing ngalami iku termasuk perkoro sing dadekno deke iku sampek kenek serangan iku maeng nah perkoro maeng termasuk masalah urip sing diadepi ambek wong sing ngalami iku maeng, terus roso stres sing kenemenen mergo kakean pikiran kanggo ngadepi masalah nang uripe maeng. Yo ancene wong urip iku mesti ono masalah tapi ojo sampek masalah iku maeng dadekno perkoro sing akhire dadekno stres terus akhire ganggu pikirane terus pikirane maeng ora iso anteng.

Emotion: fear
Indonesia tau nduwe trio sing paling kondhang, yaiku 3 Srikandi, 3 Srikandi iki trio sing oleh medali perak pertama kanggo Indonesia ning Olimpiade Seoul taun 1988 ning Korea Selatan. 3 Srikandi iki anggotane ana Lilies Handayani, Kusuma Wardhani, karo Nurfitriyana Saimana. Trio iki dijuluki 3 Srikandi amarga oleh medali perak pertama kanggo Indonesia ning cabang olah raga panahan beregu. Wis 36 taun Indonesia melu olimpiade, nanging ora ana medali sing dihasilake. Nanging, anggepan kuwi dibantah taun 1988 karo 3 Srikandi iki. 3 Srikandi iki dilatih karo Donald Pandiangan, yaiku atlet panahan sing nyumbang 4 medali SEA Games lan dijuluki Robin Hood Indonesia. 

Emotion: happy
Pas aku biyen ngejak koncoku mancing, deke iku moro-moro huwak-huwek ambu iwak sing amise ora  pokro polahe dibeteti sak marine mancing. Terus bocahe iku mireh ambek ngado teko iwak iku maeng. Nah tibake bocahe iku maeng jemeber ambek piye ngunu nag ambu amis-amisan. Jarene bocahe nag ambu amis-amisan mesti metenge iku bunek-bunek ora enak ambek kudu mutah ae nag ambu amis. Yo alasan iku sing garai koncoku iji jember ambek sing jenenge amis-amisan. Padal asline yo ora opo-opo. Aku biasane nag beteti yo ambu amis tapi yo biasa ae, paling mergo kebiasaan dadine wes ora masalah ambek irungku. Mangkane nag ono ambu amis ambek apek mesti ora masalah.

Emotion: disgusted
Pas kathoke awak dhewe suwek setitik kui ora usah digawe panik. Yen awak dhewe panik kui malah wong-wong podo ngerti kathoke dhewe kui suwek. Opo meneh yen swara suweke ora bantur utowo pas suwek kui ora cerak wong-wong, ora bakal ono wong sing ngerti. Nanging yen awak dhewe panik lan gelagate awak dhewe dadi berubah. Wong-wong iso bedhek yen awak dhewe keno opo-opo. Terus, wong-wong bakal takon ono opo. Awak dhewe ora iso meneng wae. Awak dhewe bakal ngomong jujur yen kathoke dhewe suwe. Timbangane awak dhewe isin ngono, mending awak dhewe tetep kalem wae supoyo wong-wong tetep ora podo sadar.

Emotion: shame
Salah siji keluhan wong-wong Indonesia iku kenek usus buntu. Nek wes ngono, kudu dilakoni operasi usus buntu. Tujuan gawe dilakoni prosedur bedah iki yaiku gawe ngangkat umbai cacing sing wes terinfeksi. Onok rong cara gawe ngelakoni operasi iki, yaiku apendektomi terbuka ambek apendektomi laparoksopi. Prosedur operasi usus buntu atek cara apendektomi terbuka iku koyok ngene. Siji, bagian tengen nang ngisor weteng iku disayat. Loro, otot weteng dipisahno terus bagian weteng bakal dibuka. Telu, apendiks diiket nganggo benang operasi, terus diketok. Papat, nek apendiks wes pecah, bagian weteng bakal dibasuh nganggo saline. Limo, banyu bilasan, getih, ambek cairan tubuh liyane nang sekitar area sing dioperasi bakal ditokno nganggo alat penyedot khusus. Enem, nek operasi wes mari dilakoni, otot weteng ambek sayatan nang weteng bakal dijahit, terus ditutup nganggo perban ben gak infeksi. Terakhir, usus buntu sing diketok mau bakal dikirim nang Laboratorium gawe dianalisis.

Emotion: fear
Onok salah siji penyesalan sing tak rasakno selama kuliah, yaiku gak nyoba beasiswa kuliah. Aku gak tau nyoba kuliah soale tau dipeseni ambek bapakku nek aku cukup kuliah sing bener ae, dan gak usah mikiri perkoro biaya UKT. Pas iku, bapakku ngomong nek beliau mampu gawe biayai aku, dadi gak usah kepikiran atek nyoba beasiswa. Jarno beasiswa iku mau gawe arek sing mbutuhno. Tapi nek dipikir-pikir maneh, sakjane gak onok salahe gawe nyoba daftar beasiswa. Soale kan beasiswa iku gak mek gawe arek gak mampu tok, tapi gawe sopo ae sing memenuhi syarat. Kan sopo eruh aku isok lolos dan isok bantu nambah-nambah duit jajan cek bapakku isok ngurangi pengeluaran sisan toh? Wes ngono, beasiswa iku isok dilebokno nang CV sing bakal naikno value diri sendiri.

Emotion: sad
Misale awak dhewe dodolan panganan utowo ombenan, awak dhewe mesthi ngepastike yen panggon dodolane dhewe kui ora reged. Awak dhewe apike ngeresiki panggon kui sak durunge tokone dibuka. Awak dhewe kudu nyapu lan ngepel disik. Pokoke awak dhewe kudu gawe panggon dodolan dhewe resik. Soale, yen panggon dodolane dhewe reged wong-wong dadi wegah tuku. Arep model dodolan sing tuku terus langsung mangan neng kono utowo langsung digowo bali, awak dhewe tetep jaga karesikan panggone. Yen panggone reged, wong sing arep tuku bakal ngeroso gilo. Dheweke dadi mikir-mikir meneh yen arep tuku panganan lan ombenan neng panggone dhewe. Yen panggone reged, bisnis dhewe dadi ora iso berkembang.

Emotion: disgusted
Sapa sing ora kaget yen dikandani duweni penyakit?. Iki mono sing dirasakna karo pasien-pasien sing ana ing rumah sakit lan mari priksa ning dhokter. Ana sing nangis, ana sing kaget nganti semaput, lan liyane. Senajan penyakite mung cilik lan ora parah, nanging tetep wae iku penyakit sing bisa ganggu awake kene saben dina. Menawa kaget nganti nangis lan semaput iku tambah nggarai stres lan nggarai ora ndang waras. Amarga pikirane wis kacau banget lan ora bisa mikir sing jernih lan golek solusi. Mula kanggo kanca-kanca sing divonis karo dhokter lara apa wae, ayo padha semangat lan kudu yakin bisa seger waras maneh!.

Emotion: surprise
Merek ekslusif liyane sing jarang dikonsumsi karo wong Indonesia lan jarang didol ning pasar bebas yaiku Dolce & Gabbana. Merek iki uga saka Italia, yaiku saka Kutha Milan. Merek iki wis ana wiwit taun1985 lan dibentuk karo para pakar tata busana kondhang Domenico Dolce lan Stefano Gabbana. Ning Indonesia, salah siji artis sing oleh sponsor saka merek iki yaiku Anggun C. Sasmi, salah siji penyanyi sing kondhang ning manca negara. sak liyane klambi, merek iki uga ngetokake asesoris liyane lan uga ana parfum. Padha kaya merek eksklusif liyane, jumlah produksi saka perusahaan iki uga terbatas dadi wong sing madhani ning sawijining negara kuwi angel ditemokake. 

Emotion: shame
Biyasane Jogja pancen ora tau macet. Lusi lan kancane biyasane uga nang kampus ora butuh mlayu-mlayu amarga Jogja wis kesohor karo lalu lintas sing teratur. Nanging isuk iki, Lusi lan kancane ngamuk ning dalan amarga macet sing disebabake karo ana wong lagi nyetir mobil nanging salah parkir lan nutup dalan. Sing duwe mobil kuwi malah ngilang lan digoleki ora ana. Mobil kuwi parkir ning ngarep penginepan lan wong kuwi wis digoleki ning penginepan nanging ora ketemu. Mobile uga ora bisa digeser. Wis ana luwih saka 15 menit wong e ilang lan marai macet kanthi prapatan cedhak Gramedia. Untunge sing duwe mobil cepet teka lan minggirake mobile. 

Emotion: angry
Nek semisal onok momen sing mecahno suatu rekor, biasane bakal dicatet nang suatu penghargaan sing biasane disebut rekor MURDI. Museum Rekor-Dunia Indonesia utowo disingkat MURDI iki museum sing didirikno ambek Jaya Suprana. Museum iki wes berdiri ket tahun 1990. Lokasine nang jalan Perintis Kemerdekaan nomor 275, Srondol Kulon, kecamatan Banyumanik, Semarang, Jawa Tengah. Tujuan didirikno MURDI iki gawe negakno pilar-pilar kebanggan nasional bangsa Indonesia cek bangsa Indonesia isok dan gelem menghargai karsa dan karya guduk bangsa asing, tapi bangsa Indonesia. Selain museum, MURDI iki yo merupakan lembaga swadaya masyarakat sing tugase ngumpulno karo ngekeki penghargaan terhadap prestasi superlatif karsa ambek karya bangsa Indonesia.

Emotion: happy
Yen ono anggota keluarga kui, pasti awak dhewe ngeroso sedih krungu brita kuwi. Nanging, alasan kematian sing paling medeni kui sedo mergo kacilakaan kendaraan. Kui dadi alesan sing paling medeni mergo ora ono sing iso ngiro-ngiro kapan tekone. Wong iso ngati-ati banget neng dalan nanging yen wong liyo sing sembrono, awak dhewe uga iso keno dampake. Yen misale sedo mergo lara utowo umure sampun tuwo kui awak dhewe isih iso delok rupa jenazahe sing utuh. Nanging, sing sedo mergo kacilakaan kui durung tentu jasade digowo utuh. Iso wae ono beberapa anggota tubuhe kepisah opo malah ora ketemu. Sing paling medeni, yen jenazahe kui wis ora bentuk koyo menungso meneh.

Emotion: sad
Akeh wong sing ora mentolo nag masih pangan sing wes bosok. Ora mok wong biasa tok, tapi wong sing biasa ngeresiki sampah barnag nag masi panganan bosok yo jijik. Asline ben ora jijik iku yo iso ae diatasi ben ora tambah kulino jijike nag masih panganan sing bosok. Yo nak iso delok panganan sing wes bosok maeng yo ora atek kepikiran sing elek-elek dadi wujute panganan iku maeng ora dadekno pikiran sing elek-elek metu nang pikiran sing akhire dadekno roso jijik. Yo jijik iku ora masalah tapi nag keterusan yo akhire ora apik. Terus nag keterusan iso marakno pikiran iku ora ayem sak wise masih perkoro iku maeng. 

Emotion: disgusted
Anane urinoar kuwi bisa dadi pertanda tetenger kanggo wong sing kisinan amarga salah mlebu jedhing. Urinoar utawa peturasan kuwi salah siji sistem sanitasi sing diciptakake kanggo wong lanang ben luwih gambang buang air kecil ning toilet amarga kondisi fisik wong lanang sing ora butuh penutup akeh kaya wong wedhok. Urinoar iki umume ana ning kafe, bioskop, hotel, bandara, terminal, lan uga panggonan liyane. Urinoar iki bisa dipasang tunggal utawa berderet nanging isih tetep ana sekate. Sistem urinoar iki yaiku flushing utawa ngandelake tombol ben bisa ngalirake banyu kanggo ngerisiki sisa buang air kecil. Nanging uga isih ana urinoar sing isih manual. 

Emotion: shame
Aku rodo jijik bar ono acara opo wae neng kampusku. Bar acarane kui rampung mesthi ono neng sampah tenggletak neng endi-endi. Acara opo wae meshti reged koyo ngono, mbuh sing gawe kui seko mahasiswa opo kampuse dhewe. Terus panita acarane kui koyo sok males ngeresiki sampah-sampah bekas acarane. Neng panggon acarane kui, neng jero ruangan, mesthi ditemoke sampah-sampah bekas camilan. Ono wae godong pisang bekas bungkus arem-arem utowo plastik sing maune bungkus risoles mayones. Kenopo ngono loh, podo ora iso guak neng bak sampah neng jobo ruangan. Mengko, neng cerak-cerak bak sampah kui bakal tetep reged sih. Nanging paling, ora reged mung sak panggon. Ora neng endi-endi.

Emotion: disgusted
Ana undian-undian sing perlu diwaspadai, yaiku undian-undian bank lan BUMN amarga undian-undian iki nyebabake identitas sing bocor yen ora ati-ati. Undian sing rawan bocor iki bisa marai kisruh ning masyarakat amarga bisa ngrusak alur komunikasi lan kepercayaane masyarakat marah perusahaan utawa bank. Akeh masyarakat sing gampang kapusan lan wis kadhung seneng yen oleh hadiah, jebul mung kapusan. Gagale undian iki bisa mudhunake citra perusahaan. Nanging anane undian iki wis bisa diantisipasi karo bank utawa BUMN sing sigap ngurus keamanan lan bisa ngadakake undian sing aman lan resmi. Bank lan BUMN wis ngumumake perkara penipuan. Dadi undiane tetep lancar lan masyarakat bisa tetep bungah.

Emotion: happy
Wong wedhok kuwi dudu jamane pasrah lan mung bisa nrima keadaan yen lagi diserang utawa dilecehake. Para pelaku sing narget bocah wedhok iki akeh sing nggawa senjata lan biyasane nyerang kanthi nggawe nekat. Banjur para pelaku iki manfaatke kelemahane para korban. Kamangka para remaja putri saiki kudune wis dibekali dasar bela diri kanggo perlindungan. Bela diri sing bisa dipeloki ben ora wedi karo gaman sing nyerang kuwi bisa Muay Thai sing ngandelake gerak reflek. Para remaja putri iki uga kudu ngelatih ketangkasan ben bisa ngindar saka senjata. Kuncine yaiku ora wedinan lan wani nyerang balik amarga jaman saiki, kejahatan kuwi kadhang nekat lan ora masuk akal.

Emotion: fear
Wong neng direbut jabatan sing awak dhewe incer kui mesthi nesu, opo meneh yen wong sing ketompo kui ketok ora luwih apik. Rasa mangkel kui bakal tambah meneh yen awak dhewe wis ngenteni suwe ben iso munggah jabatan kui. Cara wong-wong nesu mergo perkoro kui iso bedo-bedo.  Ono sing ngeroso kuciwo lan pindah panggon gawean. Ono sing protes disik neng bosan. Wong sing koyo ngeneke pengen negosiasi meneh ben dadi dheweke sing entok promosi jabatan kui, paling ora dhewe iso ngerti kenopo dheweke ora kepilih. Ono uga wong sing ngerasani, wong sing entuk jabatane mau, lan ngehasut wong liyo supoyo ora seneng karo dheweke.

Emotion: angry
Yen ono khewan sing arep ngoyak awak dhewe, awak dhewe ora perlu wedi. Iki kontekse khewan-khewan sing iso awak dhewe temoke neng lingkunganan omah dudu neng alas utowo alam liar. Khewan-khewan kui mung wedi karo menungso. Dheweke sadar yen dheweke kudu urip karo menungso, nanging dheweke uga sadar yen ora kabeh menungso iso dheweke percoyo. Dadi kui insting khewan kui ben iso tetep urip. Kui wajar banget. Awak dhewe yen ngeroso terancam utowo arep dicilakani, awak dhewe kurang luwih bakal ngelakoke hal sing podo. Awak dhewe iso dadi garang kanggo ngelindungi urip dhewe utowo wong lan barang sing awak dhewe sayang.

Emotion: fear
UGM dadi salah siji kampus sing diimpeni kabeh bocah SMA, salah sijine yaiku Dewi. Kuliah adoh ana ing Jogja ora dadi masalah sebab Dewi pancen kepengin banget dadi salah siji mahasiswa kampus nomer siji ana ing Indonesia iki. Dewi bisa ngerasakke nalika dheweke ketampa ana ing UGM. Kampus sing guedhe banget, duwe panggon kusus kanggo olahraga aran wisdom park, perpustakaane sing duweni buku lengkap, lan hawa nalika isuk sing seger banget. Asrama mahasiswa sing dipanggoni Dewi uga arupa bangunan telung tingkat kang gedhe banget, akeh tandurane saengga marakke semangat kanggo sinau. Dewi ora getun akhire bisa dadi bocah UGM lan bakal sregep sinau saben dina.

Emotion: happy
Srengen polah ora diperlakokno adil iku wes kedaden nang endi-endi mboh iku nang leuarga, kantor, utowo nang penggawean yo ono. Sing paling gelek iku nang kantor, Biasane sing garai ora adil iku nag nang kantor iku polahe atasan iku seneng ambek karyawan iku mboh iku polahe ganteng, ayu, konco, utowo dulur dewe. Nah sing koyok ngeniki ancene ora paik aknggo kesehatane antar karyawan. terus kudune iku didelok tekok hasil kerjoe ben iso dadekno roso adil ambek ora dadekno roso srengen sing bakale metu nang atine karyawan utowo buru pabrik. Nah nag wes kadung kedaden yo piye maneh yo kudu golek dalan liyo sing sekirane iso adil.

Emotion: angry
Nabung iku wes dadi kebutuhane akeh uwong. Fungsi tabungan iku yo akeh, mulai teko cek isok tuku barang sing disenengi sampe dana darurat gawe wong sing wes berkeluarga. Cuma sayange sek akeh uwong sing kangelen gawe rajin nabung. Onok sing mergo gak kuat nahan gawe gak jajan sampe sing ancen kepepet. Onok cara sing gampang cek isok rajin nabung, yaiku gak langsung nabung nganggo nominal sing gede. Usahakno mulai sitik-sitik disik dan sesuaino ambek penghasilanmu sak wulan. Contohe, semisal sak wulan gajimu 2 juta, awakmu cukup nabung 100 ewu ae. Lakonono iku sampe wes dadi rutinitas. Engkok lek dirasa wes isok nambah, yo isok ditambah 50 ewu, tapi nek gak yo gak masalah. Kunci nabung iku konsisten, guduk gedene nominal.

Emotion: happy
Misale awak dhewe dadi salah siji mobil sing ono neng kacilakaan dalanan. Awak dhewe kui durung tentu sing dadi korbane. Awak dhewe iso wae jebul dadi pelakuni. Awak dhewe iso wae dudu sing ditabrak nanging dadi wong sing nabrak. Makane kui, awak dhewe butuh wong liyo sing delok perkoro iki. Awak dhewe butuh saksi sing iso nyeritake opo sing dheweke delok. Wong sing dadi saksi kui iso wae salah, dadi luwih apik sing awak dhewe nakoni wong sing akeh, yen neng kono pancen lagi akeh sing delok. Semakin akeh kesaksiane, awak dhewe iso gawe reka ulang opo sing sebenere kedaden. Awak dhewe dadi entuk bukti sing luwih kuwat perkoro sopo sing sebenere salah. Makane kui, awak dhewe butuh saksi mau.

Emotion: fear
Ilmu cara dari wong tuwa kuwi bisa disinaoni karo sapa wae, kalebu bocah-bocah enom sing isih durung nikah. Dadi wong tuwa iki butuh mental sing kuwat amarga awak dhewe ora mung ndidik bocah dadi menungsa sing mung urip lan ngelakoni kebiyasaane, nanging ya ndidik menungsa ben duwe rasa peduli karo liyane. Didikan iki sing mbutuhake wawasan, apa sing oleh lan ora oleh diomongke ning ngarepe anak, apa sing kudu didelok saka pertumbuhan, lan belajar nggunakake kata-kata sing apik kanggo komunikasi karo wong liya. Kamangka kuwi, saiki awak dhewe kudu nggawe kebiasaan sing apik kanggo generasi ning isor amarga generasi anyar iki saya kritis lan awak dhewe kudu bisa ngimbangi lan dadi wong tuwa sing bijak.

Emotion: happy
Ning internet, akeh banget ditemokake wong sing seneng nggawe konten mbahas babagan fobia. Fobia sing dibahas iki uga ana conto gambare lan bisa ngwenehi pandangan apa sing dirasakake karo wong sing duwe fobia. Ning konten utawa video lan gambar kuwi uga diwenehi tulisan yen konten iki bakal marai wong sing duwe trauma iki bakal tambah wedi. Nanging senajan konten iki marai ora nyaman, para kreator utawa wong sing nggawe video iki kalebu dadi wong sing bisa ngewenehi edukasi ben ora salah paham babagan fobia. Amarga kuwi, awak dhewe uga kudu bisa ngeregani wong liya lan kudu paham marang apa sing dialami kaya fobia iki lewat konten sing edukatif. 

Emotion: fear
Salah siji kejadian sing paling tak iling pas aku cilik iku kejadian tibo teko sepeda. Bahkan aku sek iling banget detail sak durung sampe sak wise kejadian. Pertamane iku aku dolen ambek tonggoku jenenge mas Dito. Padahal aku kate dijak nang Rumah Sakit ambek mamaku gawe njenguk mbah kakung, tapi aku malah milih dolen karo mas Dito. Akhire aku tetep metu dan sepedoan karo mas Dito keliling perumahan. Pas wes cedek omah, aku rodok kakean polah dan akhire tibo teko sepedo. Mas Dito langsung panik dan nolongi aku. Aku melu panik pas mas Dito ngomong nek wajahku gethien. Berhubung wes cedek omah, aku tetep nahan lara dan sepedoan sampe tutuk omah. Aku dikancani mas Dito melbu omah dan langsung panik pas eroh omah wes sepi. Tak kiro wes berangkat nang Rumah Sakit kabeh. Dadakno moro mamaku muncul dan kaget ndelok aku luka sak wajah. Mamaku langsung ngomel-ngomel dan nyeret aku nang ruang tamu. Mas Dito langsung pamit moleh dan metu teko pintu ruang tamu iku. Nang kono, aku langsung diobati dan aku nuangis kejer saking perihe. Mungkin mergo aku bengak-bengok banter banget dan pintu omah bukaan, dadi maleh akeh tonggoku sing liyane sing ndeloki aku. Iku dadi salah siji pengalaman tersedih sing tau tak alami.

Emotion: sad
Koncoku tau cerito yen dheweke tau ngentut neng lift. Kui kedadean sing paling ora iso dheweke lalike. Pas kui, dheweke lagi dolan dhewekan neng mal. Jarane, ono panganan sing arep dheweke jajal. Naning, mergo awak dhewe konco-koncone lagi sibuk, dheweke dadi lunga dhewekan neng kono.  Kebetulan banget pas kui dheweke lagi loro wetheng. Dheweke kesusu soale pas mangkat langite wis mendung. Dheweke wedi kodanan. Nanging pas lagi neng lift mal kui, dheweke dadi ngentut. Dhewek isin banget. Opo meneh pas kui, lift kui lagi kebak-kebake lan dheweke munggah neng lantai paling duwur. Selama neng lift kui dhewek nahan isin. Dheweke ora ngerti arep ngopo dadine dhewek mung etok-etok ora ngerti doalan HP.

Emotion: shame
Aku isek eleng pas dolan nang omahe koncoku minggu wing nang Kota Santri sing pinggire Kota Pahlawan. Nah omeh ancene nang deso dadi akeh wong sing ngingoni pitik. Ya aku wes biasa ambek ngunuku mergo omahku yo nang deso tapi koncoku sing biasane urip nang kota yo rodok jijik ngunu pas delok teleke pitek. Yo ancene nag ora kulino mesti yo jijik ambek jembere migilan polahe sing jenenge teleke pitik iku ora karoan ambune, opo maneh sing jenenge telek lentung tambah basine ora pakat, masio iku wes diumbah gowo sabun barang lo isek ambune ora karoan kejobo gowo sabun sing ancene ambune wangine megilan ambek diusek-usek nang awu lagek iso ilang. 

Emotion: disgusted
Aku sok bingung karo wong sing seneng ngambu opo-opo wae sing sebenere cetho-cetho kui wis mambu. Misale ono sing sok ngambu panganan sing wis suwe. Wong liyo wis ngomong yen kui wis mambu, naning ono wae wong sing tetep ngambu panganan sing wis suwe kui. Wong sing seneng koyo ngono opo ora ngeroso gilo. Kui kan wis diandani wong-wong yen ambune wis ora enak, tur kenopo iso diambu. Podo karo wong sing koyo ngambu upile dhewe utowo kotoran kupinge dhewe. Dheweke sakjane wis ngerti ambune koyo piye, ora ono. Nanging dheweke tetep wae ngambu kui sak durunge upil utowo korekan kupinge diguak.

Emotion: disgusted
Kabeh instansi ning Indonesia iki mesti duwe keluwihan lan kekurangan dhewe-dhewe miturut saka cara kerja uga saka pelayanane. Kabeh instansi iki uga didukung kalo pemerintah sing nggawe aturan lan kebijakan. saban instansi mesti nyediakake kotak saran sing kudu diisi. Nanging kotak saran iki kadang ora ana fungsine amarga para petugas ora tau ngecek. Kotak iki mung kanggo pajangan. Kamangka pemerintah saiki wis mindah sistem kuwi marang pengaduan utawa kotak saran online. Pengaduan iki uga bisa dadi cara kanggo para warga ben oleh kejelasan saka sistem sing ana ning instansi. Kamangka, tinimbang nesu-nesu ning meja resepsionis, luwih becik yen kabeh saran diisi ning pengaduan online iki ben bisa dievaluasi.

Emotion: angry
Sing jenenge pengalaman menjijikan jarene koncoku tibake ora sepiro gilani. Nah jarene deke pengalaman sing paling jemeberi iku nag pas deke iku ngelakoni perkoro sing marakno deke iku ngelakoni perkoro iku polahe kepepet sing akhire marakno deke iku isin. Nag dipikir yo bener se ancene kabeh yo iso ae koyok ngunu, opo maneh nag perkoro sing mrakno isin iku kedaden nangarepe wogn akeh yo tambah isine megilan, nah wong nag ora dilakoni nang ngarepe umum wai wes isin opo maneh nang ngarepe wong akeh. Tapi yo iku maeng kan karek wonge nganggepe iku maeng piye, terus lingkungane barang iku maeng piye, nag ancene nang lingkungan iku maeng biasa ae, yo berarti ora masalah.

Emotion: disgusted
Kanggo awak dhewe sing ngerti yen awake mambu, awak dhewe mesthi ngindari ruangan-ruangan sing sempit lan cilik. Salah siji contone, awak dhewe kerep ngidnari lift sing rame. Awak dhewe mending ngenteni lift sing sepi utowo golek tangga lan eskalator. Soale, mambu awake dhewe kui luwih gampang kecium neng ruangan cilik. Sebenere ruangan sing cilik kui ora mung gawe ambune gampang kecium, nanging uga gawe ambune kui luwih kuat. Biasane ruangan sing cilik kui sirkulasi udarane elek. Dadi udara sing ono neng kono angel metune. Yen udara neng ruangan sing cilik kui wis kecampur karo ambune awak dhewe, artine ambune bakal suwe tinggal neng kono. Makane kui, awak dhewe ngindari suwe-suwe neng ruangan sing sempit.

Emotion: shame
Rasa jijik marang sampah iki bisa dikurangi saka usaha nggawe pupuk cair serba guna sing hasil pengolahake ora mung kanggo nyuburake tanduran. Pupuk cair iki dipakani limbah pabrik gula utawa tetes tebu. Tetes tebu iki uga diarani molasses utawa molase. Molase iki butuhake wong kanggo nggawe pupuk cair amarga ngandung glukosa sing bisa makani bakteri ning cairan pupuk. Amarga molase iki, pupuk bisa diolah maksimal lan duwe nutrisi sing luwih apik saka pupuk kimia utawa pupuk pabrikan. Bakteri pupuk iki bisa ngasilake cairan serba guna sing bisa kanggo ngepel, sabun kanggo ngumbah piring, lan uga sak panunggale. Sing jelas, cairan iki aman banget lan ora ngerusak lingkungan. 

Emotion: disgusted
Awak dewe ancen gak isok ngatur perasaan wong liyo cek gak kecewa ambek awak dewe, tapi awak dewe isok ngatur tindakan sing gak marai wong liyo kecewa. Salah sijine iku dengan gak gampang ngomong janji nang wong liyo. Ben wong liyo krungu kata janji teko mulutmu, kemungkinan besar wong iku wes menaruh kepercayaan tinggi nang awakmu. Dan pisan awakmu ingkar janji, berarti awakmu wes ngerusak kepercayaane wong iku. Dan teko kono, awakmu isok ngecewakno wong sing bersangkutan, padahal gak onok maksud gawe koyok ngono. Dadi mulai saiki, ben awakmu gak maneh ngecewakno wong liyo, ojok gampang ngomong janji, mending ngomong "Insyaa Allah" alias “nek Allah menghendaki”.

Emotion: sad
Pak Gunawan kuwi salah siji wong ning daerahku sing paling seneng olah raga. Pak Gunawan uga biyen mantan RT sing saiki munggah dadi RW ning kampungku. Bapak iki seneng banget ngadakake acara olah raga bareng kaya bal-balan ning lingkungan RT lan RW, bulu tangkis, uga basket. Taun iki Pak Gunawan lan pemuda Karang Taruna ngadakake gerak jalan sing ana undian hadiahe. Hadiah ning acara iki uga macem-macem lan sing paling gedhe yaiku sepeda. Pas diundi, kabeh wong ndredeg kanthi hadiah terakhir diumumke. Jebul aku oleh sepeda, kamangka aku kaget lan ora percaya banjur Pak Gunawan nyalami aku lan melu ngeterake sepeda kuwi menyang omah. 

Emotion: surprise
Pas aku cilik disik, aku kerep dijak eyangku neng kandang-kandang sapi. Disik eyangku kui kerjone neng bank. Tekan saiki, dheweke isih kenal karo nasabahe sing disik sempet nyilih duwit banke kanggo usaha. Kebetulan banget, wong-wong sing nyilih kui akeh sing petani lan peternak. Dadine, eyangku pas lagi selo sok dolan neng panggon usahane kui. Aku biyen tau dijak neng salah siji kandang wong sing disik dadi nasabah mau.Tekan kandangan, ora kuat aku karo ambune. Sakjane, seko metu mobil, aku wis ngeroso ono ambu sing ora enak. Nanging, tak kira ambune kui ora bakal tambah kuwat. Jebul makin cerak aku karo kandange kui, ambu telek sapine making keroso. Bejone, aku ora mukok neng kono. Yen aku tekan mukok isin banget aku rasane.

Emotion: disgusted
Aku sayang banget karo adi-adi neng sanggar tariku. Aku ono neng kepengurasan sanggar kui 4 taun, lan tekan saiki isih kerep dolan merono. Akeh sing sanggar kei neng aku sing marake aku seneng. Contoh gampange, aku dadi iso plesiran gratis karo konco-konco mergo ono penamilan neng luar kota. Aku kepengen adi-adiku uga ngeroso kesenengan sing tak rasake, nanging durung iso kesampean. Tekan pas aku dadi ketua, aku ora iso ngelakoke opo-opo. Sedino bar aku dilantik, virus covid-19 mlebu neng Indonesia. Kabeh kegiatan dadi mandeg lan aku ora iso usaha op-opo kanggo gawe adi-adi sanggarku kui seneng. Aku mung iso nakoni kabare siji-siji lan nakoni opo sing sanggar iso bantu yen lagi kesusahan.

Emotion: sad
Nag wong sing resikan mesti nag delok panganan bosok iku mesti jijike pol. Biasane wong sing koyok ngunuku ancene wes biasa ambek urip sing resikan. Nah sak benere ben panganan maeng ora sampek bosok iku yo kudune diramut ben ora sampek bosok contohne nag panganan sing ancene gampang mambu koyok sego utowo jajanan pasar, iku dilebokno kulkas ae ben ora sampek mambu sing akhire dadekno bosok maeng. Nah sak liyane iku yo ono maneh, yoiku kudu dienget ben ora sampek mambu terus nag ora mambu kan isek kenek dipangan maneh dadi ora sampek bosok. Nah wong saiki ancene ora sepirooh ngerteni perkoro nginiki mergo wes kadung ibut ampek duweke.

Emotion: disgusted
Dina Senin wingi aku budhal menyang Jakarta amarga ana gawean yaiku ngeliput ning salah siji acara BUMN. Acara iki uga ngundang wartawan saka media liyane ning Jakarta amarga mbahas babagan perkembangane UMKM. Aku wis ana ning panggon acara kuwi wiwit jam 7 isuk lan oleh mlebu pas wis jam 8. Aku ora nyangka yen acara kuwi akeh banget sing teka lan kebak banget. Ning jero, aku uga tak sempetake wawancara marang peserta acara. Pas lagi wawancara, aku kaget amarga ana kanca sing ngundang jenengku. Pas aku noleh, aku kaget, jebul kuwi kanca SMA-ku yaiku Wawan. Wawan iki kerja ning salah siji kantor media sing uga melu ngeliput acara iki. 

Emotion: surprise
Menawa duwe trauma karo sawjjining bab, aja nganti gawe kowe keweden nganti ngrusak pikirmu. Ya pancen kanggone wong, trauma kuwi bab kang gawe anyel, mangkel, nganti sisahing ati, nanging kanthi trauma bisa dadi sarana pasinaoning dhiri. Lumantar trauma, awake dhewe bisa sinau duga-duga, waspada, lan ngati-ati. Kuwi mau pasionaoning trauma kanggo dhiri pribadhi. Ing mangsa ngarep awake dhewe bakale wis ngerti kepiye anggone ngadhepi sawijining kahanan. Trauma bisa uga dadi pasinaon kanggo anggulawenthah putra. Awake dhewe bisa milihake kagiyatan kang dadekake trauma supaya aja dialami uga dening anak kita. Pungkasan, kanthi lelakoning trauma, bisa dadi srana pasinaoning wong liya. Awake dhewe bisa nyritakake lelakon trauma mau supaya wong liya bisa duga-duga marang awake dhewe.

Emotion: sad
Ambu amis iku biasane ono nang iwak-iwakan, mboh iku iwak sing ora teko laut utowo sing teko laut. Nah sing biasane ambune amise megilan iku biasane iwak sing teko laut, nag iwak sing teko banyu biasa utowo tambak iku ora sepiro laut. Nah ambu amis iku maeng yo akeh sing ora seneng ambek jemeber terus jijik mergo iku nandakno nag barang sing ambu amis iku maeng ono koyok keteh utowo opo ngunu. Nah wog jijik mergo ambu amis yoiku wong sing ora mentolo nag ngambu ambun perkoro sing iso dadekno perkoro iku dadi amis. Yo ngunu  maeng yo akeh ambek wes kedaden nang endi-endi, mergo barang sing iso marakno ambu amis yo ono nang endi-endi.

Emotion: disgusted
Aku iku nduwe akeh pol konco sing dadi penderita sembarang kalir jenis fobia. Onok sing fobiane masuk akal, onok sing nyeleneh sisan. Tapi aku tetep maklumi iku, soale aku gak melu ngerasakno wedi sing dialami koncoku iku mau. Cuma sing tak gatekno iku, kabeh penderita fobia iku gak isok ngelakoni urip e koyok wong normal. Akhire teko kono, aku mulai ngekeki saran, nek pingin urip normal koyok wong liyo, awakmu kudu wani gawe ngelawan fobia mu. Gak kudu langsung waras kok, alon-alon ae, sing penting pasti. Nek wes ucul teko fobia iku mau, tak jamin awakmu bakal luwe bebas njalani uripmu dewe. Dadi gawe awakmu kabeh nek pingin urip normal, ayo lawan fobia mu dewe.

Emotion: fear
Nag wing biasane ngelakoni perkoro sing ora tau dadekno awake iku isen nang ngarepe uwong akeh, terus ngelakoni perkoro sing ancene dianggep ora pantes utowo kesalahan kanggone wong akeh, iku mesti ngeroso wedi ambek kelakoan sing bakal dilakoni maeng, masio deke iku ero nak perkoro sing dilakoni iku ora pantes kanggo deke ngelakoni perkoro iku maeng. Tapi sing jenenge wong sing kebiasaane ngelakoni perkoro apik, mesti nang jero atine iku ono roso wedi kanggo ngelakoni perkoro iku, nah sing garai wong kene maeng wedi iku ora mergo deke iku ngelakoni perkoro iku tok, tapi wedine iku kuwatir sampek wong-wong sing biasane deke ora tau ngelakoni perkoro sing salah maelh ngerti terus dadekno jenenge maeng elek.

Emotion: fear
Babagan hadiah, akeh wong kang ora nyangka yen bisa oleh ning wektu-wektu sing ora dikira, kaya misale oleh hadiah saka undian sabun, undian saka gerak jalan, uga hadiah saka bank. Biyasane, wong sing oleh hadiah iki ya ora bakal kepikiran yen oleh hadiah tinimbang wong sing seneng ngarep-ngarepake hadiah sing ana. Kamangka akeh wong sing kaget pas oleh hadiah nanging ya tetep seneng amarga hadiah iki kaya udan ning tengah mangsa ketiga sing garing. Apa maneh yen hadiahe kuwi pajake cilik, misal kaya sepeda motor utawa sepeda pancal. Nanging kemungkinan oleh hadiah iki uga cilik amarga saingane akeh lan macem-macem. 

Emotion: surprise
Demam panggung iku rasa cemas ambek wedi pas lagi onok ndek panggung utowo kate nampilno sesuatu. Wong sing lagi ngalami demam panggung iku isok didelok teko ciri-cirine. Siji, denyut jantung, nadi, ambek pernapasan dadi tambah banter. Loro, cangkem ambek tenggorokan keroso garing. Telu, tangan, lutut, ambek lambe gemeter nemen. Papat, tangan dadi kemeringet adem. Limo, ngeroso mual terus rasane weteng iku gak enak kabeh. Terakhir, penglihatan berubah. Biasane ciri-ciri iki isok dialami ket adoh sak durunge nampil. Tambah cedek ambek hari-h nampil, gejala-gejala sing mau bakal keroso luwe nemen. Tapi kadangan ngono, pas nampil, kabeh gejala iku isok hilang seketika.

Emotion: fear
Ana jenis lotre sing lagi rame ning Tiongkok, yaiku yuan kripto. Program yuan kripto iki digagas karo pemerintah ning taun 2021. Program mbagi undian iki kanggo nggalakake masyarakat ben mulai nganggo dhuwit digital amarga ning negara sing ekonomine wis maju kuwi isih durung nggawe dhuwit digital kanggo transaksi saban dina. Yuan kripto iki beda karo kripto utawa bitcoin. Yuan kripto iki kebagi ana ning akeh bank lan bisa diakses yen peserta undian nganggo produk bank kuwi. Anggaran sing disepakati karo pemerintah kuwi sekitar 90 M lan dibagi kanggo akeh sektor lan bank. Warga sing oleh undian iki bakal oleh 200 yuan utawa 500 ewu. 

Emotion: happy
Kleru nyelok jenenge wong iku ancene iso marakno wong sing nyelok iku maeng isin. Nah biasane sing marakno isin iku maeng ora kok mergo kleru nyelok jenenge tok tapi polahe pirang-pirang perkoro. Contohne perkoro iku maeng yoiku koyok ono wong liyo sing nang pinggire wong sing diceluk iku maeng terus wong iku maeng ancene kenal apik ambek wong sing diceluk iku maeng, nah perkoro iku maeng iso dadekno isine pol kanggo wong sing kleru oleh nyeluk iku maeng. Terus sak liyane iku yoiku wong sing kleru nyeluk maeng maleh dianggep dadi wong asing utowo koyok wong sok parek ambek wong sing kleru diceluk jenenge maeng. 

Emotion: shame
Idu iku nag teko lambene dewe yo mesti ora marakno wong jijik, tapi nag teko wong liyo mesti sing kenek yo jijik. Asline sing garai jijik teko idu iku maeng ora mergo idune tok, tapi yo wong sing sing idu iku maeng. Masio wonge iku resikan nag jenenge idu teko wong liyo mesti garai jijike pol. Mangkane nag mari kenek idu roto-roto wong mesti nyengir ambek huwak-huwek polahe jijik ambek idune maeng, tapi masio ngunu kadang wong sing jijik iku mesti mangkel nang atine masio iku nyengar-nyengir ambek ketok guya-guyu. Terus ono wong sing langsung ngamuk barang yo ono, polahe iku maeng dianggep perkoro sing paling jemberi.

Emotion: disgusted
Sing jenenge selingkuh iku perkoro sing paling elek, soale iso dadekno pasangane wong kenemaeng  srengen ambek mesti ngamuk. Mangkane teko anjurane kementerian agama sing jenenge selingkuh iku ora apek, terus karo agama yo mesti dilarang. Larangan iku polahe perkoro maeng iso dadekno pirang-pirang perkoro elek, salah sijine maeng yoiku srengene wong sing wes dadi pasangane mboh iku sing sah utowo ora sing sah. Nag wes kedaden koyok ngene ancene wong sing diselingkuhi maeng kudu mutusno kudu nerusno hubungan maeng opo ora. Tapi kabeh wong mesti nganjurno gawe medot hubungan iku soale wes kadung ono roso ora percoyo sing bakal dadekno loro ati terus ambek roso ora perocoyo maneh.

Emotion: angry
Pas aku mlaku-mlaku nang malioboro ono wong sing ngeprank koncone. Nah sak durunge nge prank, tibake yo butuh persiapan sing mateng awit teko barang sing digawe ngeprank sampek sopo sing ate ngelakokno wong sing ate diprank maeng. Dadi wong ngeprangk yo butoh persiapan sing bener-bener mateng ora angger budal soale engko nag breset ora podo mbek sing diperkirakno iso marakno wong sing diprank iku srengen ambek ngamuk. Padal tak kiro sing nang video prank iku yo sak mlakune tapi kenyataane ora koyok ngunu terus kudu dipersiapno sampek rencana cadangane barang. Dadi koyok wong ate gawe acara hajatan ae. Persiapane ora karoan.

Emotion: surprise
Wis setaun sak jok covid mlebu ana ing Indonesia. Risa wis setaun pisan ora kerja amarga pabrike sepi. Pabrik panggone Risa kerja mesti bakal mreikna wong nalika sepi lan bakal nyeluk maneh nalika wes rame lan akeh garapan. Sore iki Risa oleh whatsaap saka pengawase ngabarin yen Risa dadi salah siji karyawan sing di-PHK. Awake Risa langsung lemes krungu kabar iku amarga bingung kepiye meh bayar listrik, banyu, gas, lan kebutuhan omah liyane yen ora kerja. Risa crita marang kaluwargane sing ana ing desa supaya atine luwih ayem. Kaluwargane uga nyaranke Risa supaya tetep sabar lan ora sedih keterusan uga kudu usaha maneh kanggo golek penggawean.

Emotion: sad
Orator kuwi yaiku salah siji pusat saka demo utawa unjuk rasa. Orator iki dipilih sing paling teges ning nduwur panggung. Tokoh orator sing paling terkenal yaiku Ir. Soekarno sing terkenal karo julukan singane podium. Ir. Soekarno iki kaya ora tau ngerasakake demam panggung amarga wis dilatih ning omah HOS Cokroaminoto karo para putra bangsa liyane. Pidato-pidato Bung Karno iki kesohor amarga nadane sing teges lan nduwe kharisma uga topike mbelani rakyat cilik. Bung Karno iki tau lara panas sak durunge pidato kemerdekaan, nanging uga tetep ngadek kanthi teges lan pidatone dirungokake wong akeh. Ciri khas bung karno yaiku peci ireng sing diebut dadi sumber wibawa pas lagi pidato. 

Emotion: fear